Bērzgales pagasts

**Bērzgales pagasts** ir Rēzeknes novada teritoriāla vienība tā austrumos. Robežojas ziemeļos ar Ludzas novada Mežvidu pagastu, austrumos ar Ludzas novada Zvirgzdenes pagastu, dienvidos ar Lendžu un Vērēmu pagastiem, rietumos ar Ilzeskalna pagastu. Pagasta centrs atrodas Bērzgalē.

## Daba
### Reljefa formas
Inčuku kalns, Kirkas kalns, Krista kalns, Prīdes kalns, Ūzulkolns.

### Hidrogrāfija
#### Ūdensteces
Červonkas upīte, Dasas upīte, Leidaceite, Rītupe, Vornaišu upīte

#### Ūdenstilpes
Kapineits, Leidaceits, Marientāles ezers, Meirānu ezers, Micānu ezers, Nireišu ezers, Siemineits.

Lielkie no tiem ir Micānu ezers un Meirānu ezers.

#### Purvi
Červonkas pūrs, Inčuku pūrs, Maļiku pūrs, Marientāles purvs, Micānu pūrs

## Vēsture
1920. gada zemes reformas laikā Ilzenbergas muižu sadalīja 25 vienībās 392 ha kopplatībā, Čumines muižu 20 vienībās 324 ha kopplatībā, Mariņtāles muižu 22 vienībās 359 ha kopplatībā, Adumavas muižu 56 vienībās 826 ha kopplatībā, Padules (Padoles) muižu 12 vienībā 270 ha kopplatībā, 
Bērzgales muižu 39 vienībās 510 ha kopplatībā, Annas muižu 48 vienībās 638 ha kopplatībā, Silavnieku muižu 12 vienībās 212 ha kopplatībā, Kazuļavas muižu 6 vienībās 174 ha kopplatībā, Lab(v)āržu muižu 20 vienībās 237 ha kopplatībā, Košu muižu ar Purvmaļu muižu 9 vienībās 425 ha kopplatībā, Lešķu muižu 3 vienībās 122 ha kopplatībā, Jaunivanavas muižu 19 vienībās 201 ha kopplatībā.

1935. gadā Rēzeknes apriņķa Bērzgales pagasta ( līdz 1925. gadam **Biržgaļa pagasts**, 1925. - 1926. gadā - **Labvāržu pagasts**) teritorija bija 193,8 km² un tajā dzīvoja 7393 iedzīvotāji. 1945. gada 2. novembrī pagastā izveidoja Bērzgales, Juzupoles, Lendžu, Mežvidu, Padoles un Vērēmu ciema padomes, bet pagastu 1949. gada 31. decembrī likvidēja. Rēzeknes rajona **Bērzgales ciemam** 1954. gada 14. jūnijā pievienoja likvidētā Juzupoles ciema kolhoza «Trudovik» teritoriju, 1971. gada 16. martā daļu padomju saimniecības «Gailumi» teritorijas pievienoja Gailumu ciemam. 1990. gadā ciemu reorganizēja par pagastu. 2009. gada 1. jūlijā Bērzgales pagastu kā administratīvo teritoriju iekļāva Rēzeknes novadā.

### Apskates objekti
[thumb|260px|[Meirānu ezers (Bērzgales pagasts)|Meirānu ezers pie Bērzgales.]]
* Dunduru senkapi
* Bērzgales novadpētniecības muzejs. Tika izveidots 1988. gadā. Ekspozīcija veltīta rakstniekam Ontonam Rupainim.
* Bērzgales Svētās Annas Romas katoļu baznīca. Celta 1787. gadā, paplašināta un pārbūvēta 1938.-1948. gadā.
* Bērzgales muiža. Celta 19. gadsimta vidū no dedzinātiem ķieģeļiem. 
* Meirānu viduslaiku kapsēta
* Micānu Kirkas kalns. Kādreiz tajā atradusies luterāņu baznīca, kas laika gaitā gāja bojā. 
* Uļjanovas senkapi

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas pagastā (iedzīvotāju skaita ziņā): **[[Bērzgale]]** (pagasta centrs), Micāni, Marientāle.

### Novadnieki

* Rozālija Tabine (Naaizmērstule) (1890_1965), pedagoģe, rakstniece
*Tomass Selickis (1901_1961), skolotājs, dzejnieks
*Oskars Kalējs (1902-1993), gleznotājs, Daugavpils vēstures muzeja dibinātājs
*Pēteris Voitkāns (1902-1945), dzejnieks

* Vladislavs Bojārs (1905_1984), dzejnieks

* Ontons Rupaiņs (1906_1976), rakstnieks
*Valentīns Zlidnis (1939-2010), gleznotājs, izglītības darbinieks 

* Vilhelmīne Urtāne (1940_1992), dzejniece
*Henrihs Vorkals (1946_2018), mākslinieks

## Saimniecība
### Transports

## Izglītība un kultūra

## Atsauces